
! AU PAYS DES CÉLESTES. 


O solie la strâmtoare 


Prin mările Chinei naviga o corabie mare ce flutura pavilionul 
francez. 

Această navă, evident destinată să facă comerţ în Extremul 
Orient, era puternic înarmată şi echipată. Compania franceză 
pentru China, fondată cu câţiva ani în urmă, se reunise cu cea a 
Indiilor, şi această corabie îşi flutura în picul artimonului culorile 
sale. Echipajul părea să fie foarte atent, întrucât era de temut un 
atac al piraţilor chinezi. 

Fuseseră încărcate toate tunurile, iar muschetele erau gata de 
tragere. 

Ofițerii şi matelotii supravegheau cu atenţie coasta, care nu 
era prea îndepărtată şi de unde puteau să se desprindă în orice 
moment joncile încărcate cu pirați. 

Adânciţi în această preocupare, nu-şi întorceau defel privirea 
spre est, spre imensul ocean Pacific. 

Curând, din partea aceea a apărut o corabie ce se apropia cu 
o iutealá cu adevărat fantastică. 

Noua corabie era lunguiatá şi remarcabil de joasă, însă părea 
exceptional de trainic construită şi de o mobilitate de 
necomparat. 

Nu se mai afla decât la câtva mile marine, când ofiţerii de pe 
corabia franceză, a căror atenţie fusese concentrată până atunci 
spre coastă, au observat-o deodată. 

Ei au văzut cu uimire că era în întregime vopsită în negru şi că 
naviga cu toate pânzele, în pofida vântului violent. 

Pe când se apropia cu iuteala unei săgeți, şi-a ridicat în vârful 
catargului mare un fel de ghem întunecat, care s-a desfăşurat 
într-o clipă şi a lăsat să se vadă un pavilion puţin obişnuit, pe al 
cărui fond negru ca şi cărbunele se desena un cap alb de mort, 
emblema eternității! 

Pe bordul corăbiei franceze s-a răspândit de îndată o emotie 
firească. 

Servanţii bateriei au alergat la piesele din întrepunţi şi erau 
gata să trimită corăbiei negre o salvă de tun, de cum se va mai 
apropia. Insă aceasta a virat deodată de bord şi a coborât 
pavilionul negru, pe care l-a înlocuit imediat cu un steag alb. 

— Nu înţeleg nimic, a exclamat căpitanul francez, din ce în ce 
mai nedumerit. Totuşi, acest pirat nu are intenţia să atace. Un 

velier atât de rapid nu se teme că noi l-am urmări. Va dispărea 
repede din vederea noastră. Poate că-i o viclenie ca să ne 
adoarmă atenţia şi să ne surprindă mişeleşte, fără teamă? 
Atenţie! lată că pune o barcă pe mare! 

Intr-adevár, la câteva minute după asta, de pirat s-a desprins 
o ambarcatie doar cu câţiva váslasi. 

In faţă stătea în picioare un tânăr, cu o ţinută distinsă si o 
privire întunecată. Purta o îmbrăcăminte de mătase roşie, o 
pălărie mare cu pene, de sub care se lăsau în jos buclele unui 
păr bogat, iar la şold îi atârna o sabie. 

— Hei barcă! Opreşte! Cine sunteţi? a strigat căpitanul. De ce 
aţi schimbat pavilionul? Noi suntem în stare să ne apărăm. 
Marinarii francezi nu sunt lipsiţi de speranţa victoriei, chiar cu 
preţul vieţii! ; 

— Ştiu, a răspuns omul îmbrăcat în roşu. Insá nu-i vorba de 
luptă. De altminteri, află că dacă n-aţi fi fost francezi, nu mi-ar fi 
trebuit mult ca să capturez nava voastră. Ar fi fost pentru mine o 
pradă uşoară, căci sunt Morgan, regele mării. 

Oamenii ce i-au auzit de aproape vocea, în ciuda bravurii lor, 
s-au înfiorat aflând numele piratului. 

Căpitanul nu era mai puţin inimos decât înfricoşătorul său 
vizitator, şi cu o voce răsunătoare a comandat oamenilor săi să- 
şi lase armele în jos. 

— Ce vreţi, totuşi? i s-a strigat de pe dunetă omului din barcă, 
acum foarte aproape. 

— Nimic altceva decât să vă avertizez, a răspuns mândru 
Morgan. Vin de de-a lungul coastei sudice şi am observat 
numeroase jonci de pirați chinezi. Dacă am să vă dau un sfat, 
acesta este de a vă îndepărta cât mai mult de uscat şi s-o ţineţi 
pe est. De mine şi de alte corăbii ale mele nu aveţi de ce să vă 
temeti. Morgan n-a atacat niciodată o corabie franceză. Tineti-và 
deci în larg, în aşa fel încât să-i evitati pe chinezi, a căror 
superioritate numerică vă va zdrobi imediat. 

Căpitanul francez care-l auzise de-acum pe Morgan spunând 
că nu atacase niciodată o navă franceză, a acordat toată 
încrederea spuselor regelui mării. 

— Te cred şi voi fi foarte bucuros să-ţi mulţumesc la bordul 
meu, a strigat el. Urcă-te aici şi-ţi dau cuvântul că nici unul din 
oamenii mei nu te va atinge. 

Căpitanul ţinea să-l vadă mai de aproape pe acest temut 
Morgan. Dorea cu ardoare să-l cunoască mai bine pe tânărul 
erou. Insă nu credea totuşi că invitaţia lui va fi atât de repede 

acceptată. A fost mirat să primească imediat acest răspuns: 

— Cuvântul unui francez valorează cât un jurământ. Mă urc la 
bordul tău. 

Căpitanul a vrut să dea ordin să se arunce o scară din parâme, 
însă Morgan nu avea nevoie de pregătiri şi de scări. Intr-o clipită 
a fost pe navă, dintr-un salt peste bastingaj. 

— lată-mă, a spus el fără ceremonie şi sunt mulţumit să mă 
găsesc între nişte oameni ca voi. Sunteţi compatrioţii bătrânului 
meu pilot, al prietenului meu credincios, bravul şi înțeleptul 
Andre, care m-a crescut de copil şi a rămas sfătuitorul, 
confidentul şi braţul meu drept. Eu îi iubesc pe cei care-l iubesc, 
pe acel al cărui inimă bate la fel ca şi a mea. Dar de unde veniţi? 
Mă socotiți poate foarte curios, dar ceea ce mă miră, este cá vă 
aflaţi atât de departe spre nord. Aţi fost până în Japonia? 

— Nu, a răspuns căpitanul. Compania Chinei si a Indiilor, 
căreia îi aparţine corabia ce o comand, n-are nimic de-a face cu 
Japonia, care ne este strict închisă. Insă ea a trimis în China o 
ambasadă în fruntea căreia se află domnul Jamontier, un mare 
comerciant din Pondichery. Din nefericire, nu s-a ţinut seama de 
reaua credinţă şi de cruzimea cerestilor. 

— Ce vrei să spui? a insistat Morgan. Ambasada se află la 
bordul vostru sau se găseşte în China? 

— Mai degrabă în cer decât la bordul meu! a replicat căpitanul 
cu amărăciune. Într-adevăr, trebuia să aducem ambasada în 
India. Insă au intervenit câteva lucruri, despre care nu am aflat 
decât un rezultat: în portul Canton am fost informaţi că 
ambasada s-ar afla la Nankin şi că nu se va reîntoarce cu noi. 
Domnul Jamontier şi suita sa sunt cu siguranţă reţinuţi împotriva 
voinţei lor la Nankin. 

— Şi n-aţi reuşit să obţineţi de bunăvoie sau cu forţa punerea 
în libertate a ambasadei? a continuat Morgan, a cărui chip s-a 
mohorát. 

— Asta ne-a fost cu totul cu neputintá. La Canton am fost 
inconjurati de un mare număr de corăbii de război chineze, 
încărcate cu mii de barbari, şi mandarinul ne-a prevenit cá era 
prudent sá plecám cát mai repede. La ce ne-ar fi servit sá fim 
masacrati? N-am fi putut aduce la Pondichery neplácuta veste si 
compania ar fi pierdut unul din cele mai bune bastimente. Am 
navigat deci spre nord sperând să putem face o demonstraţie 
amenintátoare in fata Nanchinului şi să intimidám autorităţile 
chineze. Însă am găsit intrarea în Fluviul Albastru împiedicată de 
jonci înarmate de război, printre care ar fi fost o nebunie să 


5 


încercăm să ne apropiem de oraş, destul de aproape ca să-l 
bombardăm. Nu ne-a mai rămas, cu mare părere de rău, decât 
să luăm calea întoarcerii. lată de ce ne-ati întâlnit la această 
latitudine septentrională. Şi ceea ce-i mai dezolant decât toate, 
este soarta rezervată fiicei trimisului nostru principal, Antoinette 
Jamontier, care îl însoțea pe tatăl său şi care n-a vrut deloc să 
despartă de el! 

— |n aceste împrejurări este evident că într-adevăr, a reluat 
Morgan, nu ţi-a rămas decât să te înapoiezi la portul de care 
apartii şi nu te condamn pentru asta. De acolo compania va 
trimite o flotă la Canton, ca să a le spună o vorbă acestor perfizi 
galbeni. Insă înainte ca expediţia să fie gata trebuie să treacă 
multă vreme. De-acum înainte, membrii ambasadei ar putea 
muri în chinuri înfiorătoare. Cu duplicitatea şi ferocitatea chineză 
trebuie să te aştepţi la orişice. Dar continuá-ti drumul, căpitane. 
Voi vedea ce pot face pentru aceşti nefericiţi. Imperiul ceresc 
este populat de sute de milioane de locuitori. Asta nu mă face să 
mă înspăimânt. Cu corabia mea neagră voi ajunge pe coasta 
chineză şi îi voi învăţa o dată în plus pe galbeni să-l cunoască pe 
Morgan. 

Toti cei care ascultau erau foarte impresionați de acest om şi 
de limbajul său bărbătesc. Într-adevăr, era un pirat, însă în 
acelaşi timp un prieten şi un erou, al cărui curaj de leu trezea 
tuturor uimire şi admiraţie şi care respectase întotdeauna 
drapelul francez. 

Insă Morgan se grăbea să meargă unde-l chema datoria. 

— Adio! le-a spus el. Urmati-mi sfatul. E vorba de salvarea 
voastră. In ce mă priveşte, voi continua să navighez spre vest. 

Căpitanul i-a întins lui Morgan mâna, dar acesta aproape că a 
şovăit să i-o ia. 

— Sunt un şef de pirați, a spus el. Poate că vei regreta că mi-ai 
întins mâna. 

— Niciodată! a reluat comandantul navei franceze. Am reuşit 
în sfârşit să cunosc în tine un om cu totul diferit de cel care este 
reprezentat uneori. la această mână sinceră! Eşti o fiinţă 
minunată, căpitane, Morgan, şi nu mai puţin viteaz şi fără teamă 
şi fără reprosuri, apărătorul celor slabi şi protectorul oprimatilor. 

Chipul lui Morgan tráda, deşi se retinea, o anumită emoție. El 
a strâns cordial mâna căpitanului, a făcut un semn prietenesc 
ofiţerilor şi echipajului şi a coborât în barcă, împinsă repede de 
rame spre corabia neagră. In timpul acestui drum rapid, Morgan 
şi-a expus proiectul alesei sale echipe de vâslaşi. Printre ei se 

aflau trei cărora le arăta în toate ocaziile o preferinţă aparte. 
Aceştia erau Corneille, de fapt Cornelius, ruda bătrânului pilot 
Andre, pe care-l îl înlocuia în caz de nevoie, lacob, un tânăr 
scandinav de familie bună şi cu o educaţie excelentă, al cărui 
gust de aventuri şi de întâmplări riscante îl făcuseră să se 
înroleze în echipajul celebrului pirat, şi în sfârşit Klas, despre care 
noi am vorbit adesea, un flăcău gras, solid şi devotat, care în 
numeroase împrejurări critice îi aduseseră lui Morgan servicii 
mari. 

Cornelius s-a întors spre Klas, a cărui aparenţă de ţăran 
grosolan şi greoi era înşelătoare şi care dăduse atâtea dovezi de 
spirit practic şi curaj chibzuit, se expunea glumelor proaste ale 
echipajului. Dacă se glumea încă, asta se făcea din obisnuintá si 
cu o familiaritate prietenească ce inspira stimă tuturor. 

— Bucură-te, bătrâne Klas! i-a spus deci Cornelius cu jumătate 
de voce, care vâslea lături de el. Se va merge în China şi fără 
îndoială vom rămâne acolo câtva timp. Cu siguranţă că vei vedea 
nişte lucruri care fti vor perfecționa educaţia, deja foarte ridicată, 
trebuie să recunosc. Insă, vai! De îndată ce ni se vor termina 
alimentele, va trebui să ne mulţumim cu mâncărurile plăcute la 
nebunie de aceşti rafinati de chinezi. Şi s-ar putea să nu fie pe 
gustul tău, mare mâncău! 

— Aşa-i, chestiunea mâncărurilor mă interesează întotdeauna. 
Ei bine! Spune-mi puţin ce ne-ar oferi chinezii în mod obişnuit? 

— Nu ceva variat, bătrâne! Mai întâi orez, apoi orez şi mereu 
orez! 

— Intr-adevăr, masa-i slabă şi puţin substanţială! Să vedem! 
N-au şi porc şi carne de vită? 

— Pe naiba! Cât eşti de neştiutor! Chinezii nu cunosc toate 
acestea. Dar totuşi, de ce nu te multumesti cu legume, 
lacomule? Iti trebuie în fiecare zi carne? De fapt, mă gândesc că 
chinezii au şi feluri cu carne, însă de o delicateţe puţin aparte, îţi 
vei da seama curând. lti ofer ca exemplu şoarecii mari si cu 
osânză, şobolanii cu coada lungă, la fel de mari ca nişte pisici 
tinere. Chinezii se pricep de minune să-i îngraşe şi să-i prăjească 
la frigare. lată carnea cu care se ospătează un chinez, dragul 
meu Klas. Ei bine! Nu te lingi pe buze de pe acum la gânaul 
meniurilor tale? 

, — Ptiu! Mă dezguşti, i-a răspuns Klas fără nici o ceremonie. 
insă nu te cred. Tu mi-ai povestit deja atâtea si am văzut mereu 
la urmă că poveştile şi celelalte erau mult exagerate. 

— Aşa crezi? a făcut Cornelius cu un aer mirat. Să vedem! Cu 

ce te-am minţit lacob şi cu mine? N-ai vrut să crezi defel că pe 
insulele Fidji se aflau canibali şi ai fost gata să fii făcut bucăţi şi 
să le oferi un ospăț minunat. Ceea ce ţi-am spus era purul 
adevăr. Când vom fi în China va trebui să trăieşti cu orez. Şi dacă 
vrei altceva, n-ai decât să mănânci şoareci şi şobolani. Însă da, 
iubitule! La acest regim poate vei slăbi un pic. Asta nu-ţi va face 
rău, dimpotrivă. Cu siguranţă că vei fi mai puţin gras, de nu-ţi vei 
crede ochilor! 

Klas a slobozit un oftat uşor în faţa spuselor, care nu-l făceau 
să întrevadă un viitor foarte vesel, cel puţin sub raport culinar. 
Insă în privinţa asta nu se opunea. Morgan îşi dăduse ordinul. 
Deci la drum spre coastele Chinei. Şi într-o eventualitate, Klas va 
arăta că era un brav, nu numai la stomac, ci şi la inimă! 

De cum a ajuns la corabia neagră, barca a fost urcată la locul 
ei pe hobane, aceasta punând capul spre coasta imperiului 
ceresc, unde ambasada companiei franceze a Indiilor, dacă ea nu 
murise între timp, era ameninţată cu cea mai tristă soartă. 


Perfidie chinezească 


La câteva zile după ceea, corabia neagră era ancorată în 
portul Canton, unde apariţia ei a trezit cea mai firească şi mai 
mare curiozitate. 

O corabie de această formă era un lucru în întregime nou 
pentru chinezi, care au alergat din toate părţile cu grelele lor 
jonci ca să examineze mai de aproape un bastiment ce li se 
părea atât de bizar. 

Galbenii ar fi vrut să vină chiar la bord, dar Morgan le-a tăiat 
repede toate ambițiile de acest fel. 

— Dacă vreunul va încerca să se prezinte pe punte, va fi 
imediat aruncat în apă! a declarat el chinezilor, din care câte 
unul cunoştea spaniola. La cea mai mică manifestare de 
duşmănie împotriva corăbiei mele, voi trimite o salvă de artilerie, 
care vă va face să vă pierdeţi vederea şi auzul. Am de comunicat 
un mesaj important. 

După acest discurs joncile chinezeşti s-au ţinut prudent 
deoparte, ştiind că nu trebuiau să-l înfrunte pe Morgan şi că el şi- 
ar fi reglat repede socotelile cu cei care depăşeau limita pe care 
o marcase. 

Sub influenţa acestei temeri, ei s-au grăbit să transmită 
dorinţa lui Morgan. După o lungă şovăială, mandarinul s-a 
declarat gata să-i acorde o audienţă căpitanului piraţilor. 

Morgan nu se temea deloc, însă nu vedea nici un folos să 
pătrunde fără teamă în inima unui oraş de peste jumătate de 
milion de locuitori. Ar fi făcut-o totuşi, însă guvernatorul care 
părea să se teamă să lase să fie văzut un european în interiorul 
oraşului cu fortificațiile său, a stabilit el însuşi locul întâlnirii, o 
mică insulă de pe fluviu, spunând că acolo îl aştepta bucuros pe 
Morgan şi suita lui. Fireşte, cei doi s-au prezentat sub protecţia 
drapelului alb, o mărturie a intenţiilor paşnice. Morgan era foarte 
decis să respecte drapelul de parlamentar, chiar dacă chinezii s- 
ar servi de el ca să-şi ascundă vreo intenţie vicleană. Poate că, 
totuşi, înainte de toate, ar avea de gând să obţină vreun 
demnitar chinez, deţinut de europeni ca prizonier sau ostatic în 
schimbul membrilor ambasadei. j 

Insă el nu s-a oprit la această eventualitate. In China se face 
puţin caz de viaţa omenească. Aşa încât nu putea fi vorba de a 
se deţine în captivitate vreun chinez, indiferent de rang, sub 

ameninţarea morţii. Ostaticii ar fi fost repede înlocuiţi în funcţiile 
ce le ocupau şi acest popor excitabil şi răzbunător n-ar fi 
renunţat să-şi satisfacă răzbunarea pe membrii ambasadei. 

Deci, Morgan a căutat alte mijloace la care ar putea recurge 
mai sigur. Această preocupare îl obseda, când urmat de câţiva 
camarazi, a ajuns la insula de întâlnire cu guvernatorul din 
Canton. 

Guvernatorul era un mandarin de rang înalt. Foarte în vârstă, 
foarte binevoitor, peste măsură de politicos, la fel ca şi escorta 
sa. Şi comportarea şi cuvintele îi ascundeau perfect adevăratele 
sale gânduri. Vorbea destul de bine spaniola şi Morgan a putut 
uşor să se întreţină cu el. 

După schimbarea banală a primelor complimente, 
guvernatorul s-a informat de scopul vizitei ce o făcea căpitanul la 
Canton. 

— O ambasadă a companiei franceze din Indii este reţinută la 
Nankin, evident contra voinţei sale, a răspuns Morgan. Am venit 
aici ca să cer punerea imediată în libertate a acestei ambasade, 
fără de care voi face să se simtă în China puterea mea. Ar fi 
groaznic şi nu o fac, potrivit obiceiului meu, decât când sunt 
victima unei nedreptáti sau sfidări nerusinate, ori a unei practici 
de nesuportat. Nici o navă nu va putea să facă traficul de coastă. 

Guvernatorul nu s-a emoţionat în faţa acestei declaraţii. 

S-a mulţumit să surâdă prieteneşte, însă în privire i-a apărut 
un perfid gând ascuns. 

— Am auzit şi am înţeles totul, a reluat el cu o voce dulceagă 
şi regret adânc că nu pot îndeplini dorinţa căpitanului european. 
Intr-adevár, sunt guvernatorul acestui oras, dar în acelaşi timp 
sunt supus ordinelor viceregelui cu reşedinţa la Nankin, pe lângă 
care se găseşte ambasada de care mi se vorbeşte. Faţă de 
vicerege eu nu sunt decât un câine, un vierme târâtor, un zero. 
Dar de ce, căpitane european, te preocupi atât de mult de 
înapoierea acestei ambasade? Membrii acesteia sunt bine trataţi 
şi odată terminate negocierile vor fi liberi să se reîntoarcă 
neatinşi, urmând drepturile omului pe care le invocati. Pentru ce 
te grăbeşti atât de mult să-i revezi? Ambasadele care vin în 
interiorul Chinei peste frontierele noastre sunt adesea reţinute 
mai mulţi ani la Nankin. Suntem mai răbdători şi nu ne grăbim, 
căci avem multe de făcut! 

Un asemenea final nu putea să-l satisfacă pe Morgan. El s-a 
enervat şi şi-a reînnoit amenințările. Dar totul a rămas fără 
rezultat în faţa recii curtoazii a acestor chinezi, născuţi diplomaţi. 

Micul grup ce-l însoțea pe Morgan a înţeles totul, în afară de 
Andre, de nepotul sáu Cornelius şi de tânărul Klas. In timp ce 
căpitanul şi mandarinul discutau, mucalitul Cornelius a crezut că 
era o ocazie favorabilă ca să continue educaţia credulului său 
camarad. 

— Ascultă, Klas, i-a soptit el cu viclenie naivului ţăran, am să-ţi 
mai destăinui un secret. N-ai dori nişte cozi mari de şobolan? 
Acestea fac parte din hrana lor. Şi când, ceea ce nu va întârzia 
mult, vei trăi un timp cu şobolani şi şoareci, fii atent la asta, îţi 
vei vedea tot părul căzut, în afară de un smoc, care se va 
prelungi ca şi coada unui chinez. Şi dacă vei muri aici din pricina 
acestei cozi, zeul Buddha te va căuta şi te va duce în paradisul 
lui, în timp ce diavolul te va trage de picioare ca să căzi în 
cazanul său. De altfel, tu eşti bine croit şi te vei odihni acolo 
foarte bine. 

Sărmanul Klas n-a cutezat să ceară retragerea acestor 
baliverne şi l-a trecut o sudoare rece. 

— N-am să mănânc nici şoareci, nici şobolani, a spus el în 
sfârşit. Chiar dacă am rămâne zece ani în această ţară! Nu voi 
mânca decât orez devenind mai uscat decât o mumie egipteană! 
Nu sunt încă aproape să am o coadă de chinez! N-am ambiția să 
fiu obiectul râsului general! Nici o persoană cu minte nu va vrea 
mai mult decât mine! 

— Linişteşte-te, bătrâne, mănâncă liniştit şoareci şi şobolani, a 
reluat Cornelius, care se retinea cu greu să nu râdă. După toate, 
asta nu-i chiar atât de rău. Ai putea oricând să te căsătoreşti cu o 
tânără şi drăguță chinezoaică. Ele sunt obişnuite cu acest 
supliment. Îl găsesc chiar elegant şi de bun ton. Şi într-adevăr! În 
China se află nişte mutrişoare drágute. La cină se mănâncă 
şoareci albi. E un fel de mâncare extraordinar, cum nu se poate 
mai căutat. Fii atent! Pariez că în bărcile din jurul şalupei se află 
deja nişte traficanţi gata să ne vândă acest articol rar. Eu am să- 
mi cumpăr pentru mine. Va trebui ca şi tu să te obişnuieşti cu 
asta. 

— Cornelius, a mugit Klas scos din fire, dacă nu încetezi cu 
glumele tale proaste, te arunc în apă! Şi asta m-a făcut să mă 
gândesc la un lucru: nu trebuie să omitem peştii de aici. li voi 
pescui şi-mi voi închipui că mănânc porc şi carne de vită. 

— Te înşeli, dragul meu. Aici nu există pesti, în afară de 
rechini şi tu i-ai pipăit de-acum. Nu, zadarnic cauti o portitá de 
scăpare. Ce ai spune tu mâine seară de câţiva şoareci bine 
prájiti? 

Era timpul ca Cornelius să se ţină la bună distanţă de Klas, 
căci acesta ajuns la capătul răbdării, şi-a crispat pumnii şi de 
acolo unde se afla, a dezonorat, nici mai mult, nici mai puţin 
decât piciorul calului lui Attila. 

În timpul acestei întâmplări, Morgan continuase negocierile cu 
mandarinul, însă fără avantaje apreciabile. Vicleanul galben 
rămânea de neclintit. Era politicos şi mlădios ca o anghilă, însă 
nu voia defel să promită că va trimite viceregelui din Nankin 
mesajul europeanului. 

— Gândeşte-te, repeta Morgan, la răul ce-l pot face si pe care 
îl voi face. Cu corabia mea neagră voi distruge sute din joncile 
voastre. 

— China este mare şi întinsă peste tot, a replicat nepăsător 

chinezul. Nu poţi să fii pretutindeni în acelaşi timp. Şi dacă 
străinul alb îşi imaginează că cu vasul său ar fi capabil să dea 
nişte lovituri puternice, eu îl sfătuiesc să se îndrepte spre Yang 
tse Kiang, altfel spus, Fluviul Albastru, şi să arunce ancora în faţa 
oraşului Nankin. Fluviul este lat şi adânc şi pot să-l urce cele mai 
mari corăbii de pe mare. Dacă europeanul reuşeşte în această 
încercare, viceregele îi va aprecia puterea. Insă oricât ar naviga 
de-a lungul imenselor sale coaste, mă tem mult să nu se facă de 
râs cu amenințările sale. 
, Era o sugestie vicleană care ascunde cu siguranţă vreo cursă. 
Insă Morgan, cu temperamentul lui înflăcărat, a prins cum se 
spune, mingea dintr-un salt şi şi-a dat seama, însă cu dispreţ, de 
subînţelesul perfid al propunerii mandarinului. Totuşi, de ce nu? 
Cunostea laşitatea chinezilor. Într-adevăr, acesta era un plan 
făcut ca să-i placă, acela de a urca marele fluviu pe corabia 
neagră şi de apărea dintr-o dată în faţa imensului oraş, 
desfăşurând sub ochii chinezilor drapelul negru cu cap de mort şi 
urmându-şi până la capăt intenţiile. : 

Cu acest gànd, Morgan s-a despártit de guvernator. Intre timp, 
traficantii chinezi asediaserá deja corabia, oferind tot felul de 
mărfuri. Cornelius si lacob, care nu pierdeau din vedere farsele la 
adresa lui Klas, au prins cu satisfactie ocazia ce le oferea un 
bătrân comerciant, care vindea într-adevăr sobolani şi şoareci de 
o dimensiune perfectă pentru ospátul unui popor galben. 

În câteva minute, ei au cumpărat o duzină de aceşti rozători 
cu coadă lungă, pe care i-au pus-o cu grijă într-o tigaie mare de 
prăjit, în care îi plăcea lui Klas să prepare de fiecare dată când 
putea feluri de mâncare după gustul lui, în afară de regimul 
obişnuit. 

Cei doi glumeti ai noştri au aşteptat după aceea cu nerăbdare 
rezultatul amabilei lor atentii. Nu s-au înşelat în presupunerea 
lor. Corabia se pregătea de drum spre nord, când deodată au 
auzit din bucătărie un strigăt de furie. Şi imediat a apărut Klas 
întărâtat şi fluturând în aer tigaia plină de rozătoare, pe care 
meşterul bucătar începuse deja să-i prăjească. 

— Ce farsă mârşavă! a strigat el aruncând un şoarece atât de 
violent, încât s-a lipit cu plesnet de obrazul lui Cornelius, care nu 
a avut vreme să se ferească de lovitură. 

Morgan era de-acum în bucătărie şi Andre venea alergând la 
zgomotul certei. 

— Imaginaţi-vă ce tâmpenie! a strigat Klas. Cornelius si cu 
lacob au introdus nişte şoareci şi şobolani chinezeşti în tigaia de 
prăjit, ca să mă obişnuiască să-i mănânc, au spus ei. Insă eu, eu 
nu vreau! Nu vreau să-mi crească o codă chinezească, nu, cu nici 
un preţ! 

— Linişteşte-te bravul meu Klas, a spus Andre, care şi el îşi 
păstra cu greu seriozitatea. Acesta nu-i un fel rău de mâncare pe 
cât îl crezi. Te asigur că în China este socotit o mâncare aleasă şi 
de mare gust. Deja, de mai multe ori m-am aflat în apele chineze 
şi am servit fără greutate această hrană specială. Chinezii 
îngraşă aceste mici animale cu mare grijă şi într-un mod pe care 
nimeni nu-l respinge. Ei nu-i hrănesc decât cu legume şi plante 
aromatice, în aşa fel încât le dispare orice gust rău. Am sfârşit 
prin a ne obişnui foarte bine cu ei şi nimeni dintre noi nu se 
strâmba când ne erau serviţi. In ce priveşte coada chinezească 
ce creşte la cei care-i mănâncă, asta nu-i decât o glumă proastă 
din partea celor doi camarazi, care au abuzat de naivitatea ta. 
Vezi bine că eu, care i-am mâncat de foarte multe ori, nu am nici 
o coadă pe vârful craniului, care-i ca palma de la mână! 

Această demonstraţie înţeleaptă l-a liniştit pe Klas. El a ridicat 
animalul, l-a repus în tigaie şi s-a întors grăbit în bucătărie, de 
unde a ajuns curând un miros apetisant ce lăsa gura apă 
matelotilor care treceau pe acolo. 

Cornelius a alergat să-l caute pe lacob. 

— N-ai să mă crezi, i-a spus el. Totuşi este adevărat. Klas şi-a 
prăjit cum trebuie şoarecii şi şobolanii săi. Am mers acolo chiar 
eu ca să văd. Nimic nu este mai real. De altminteri, unchiul meu, 
bătrânul Andre, trebuie să aibă dreptate. Aceste gângănii nu par 
a fi atât de rele pe cât se spune. Vom verifica o dată în plus 
proverbul: râde mai bine cine râde la urmă. Pe cât se pare, noi 
suntem cei pácáliti de farsă. l-am oferit lui Klas o friptură cu care 

se înfruptă spre paguba noastră. 

— Din partea mea, nu-i vreau decât binele. Ne-a făcut să 
râdem de ajuns. li suntem datori pentru asta! 

intre timp corabia îşi urma rapid cursa înspre nord, spre 
vărsarea în întinsul Yang tse Kiang, unde Morgan încerca să 
execute una dintre cele mai îndrăzneţe şi îndemânatice lovituri, 
cu care era obişnuit. Urmând programul trasat în chip ironic de 
către mandarinul din Canton, el era hotărât să urce cu cutezantá 
cursul fluviului, să arunce ancora în faţa colosalului oraş Nankin 
şi aici să ceară să fie eliberaţi imediat trimişii companiei franceze 
şi indiene. 

O lovitură îndemânatică 


Se scurseseră mai multe zile printr-o navigaţie continuă, când 
într-o dimineaţă echipajul corăbiei a observat culoarea albastră a 
mării pe o întindere imensă. Morgan nu cunoştea cauza. Această 
culoare provenea din apele albăstrui ale Yang tse Kiangului, care 
este cum se ştie Fluviul Albastru, având culoarea mării până la 
mai multe mile de țărm. 

La ordinul căpitanului, Andre a dat o lovitură de mână barei de 
la cârmă, şi corabia neagră, împinsă de un vânt vioi, s-a întors 
spre coastă, în direcţia vărsării în Fluviul Albastru, pe malurile 
căruia, mult mai departe pe uscat, este situat oraşul Nankin. 

Intrarea pe fluviu nu era defel foarte pitorească. Atât cât de 
departe ajungea vederea, nu se observau în dreapta şi în stânga 
decât malurile joase si rápoase ale fluviului, acoperite pe ambele 
părţi de lucrări de fortificaţie, în principal din pământ, toate 
prevăzute cu tunuri. Dar aceste forturi destinate să apere locul 
de revărsare, păreau aproape abandonate. Se întrevedeau pe ici 
şi colo câţiva cereşti, care aveau un aer de hoinari. Şi în tot 
cazul, contemplau cu curiozitate ciudata corabie, ce urca fluviul 
cu o iutealá, de care nu aveau idee. 

Morgan se gândise că forturile de pe maluri vor trage asupra 
corăbiei. Insă dacă aceasta ar fi fost intenţia galbenilor, tunarii ar 
fi ajuns mult prea târziu la posturi. Corabia neagră înaintase 
departe de multă vreme, atunci când cereştii au crezut de 
cuviinţă să dea alarma şi să cheme sub arme garnizoana. 

Până atunci nu intervenise nimic neaşteptat, cu toate că pe 
tármuri se vedeau uneori adunări de chinezi ce priveau surprinşi 
ciudata corabie neagră, care continua să urce rapid fluviul. 

In ceea ce privea mărimea acestui curs de apă, guvernatorul 
din Canton nu minţise. Nu uitase nici de lăţimea, nici de 
adâncimea lui şi corabia neagră nu întâlnea nici un baraj, nici 
alte greutăţi. Matelotii de la bompres făceau sondaje şi găseau 
mereu o adâncime destul de mare. 

In decursul drumului au fost întâlnite jonci grele chinezeşti 
înarmate cu tunuri numeroase. 

Nici una n-a încercat să bareze calea corăbiei şi nu s-a arătat 
gată să tragă asupra ei. 

Echipajul lui Morgan nu era nici supărat, nici foarte surprins. 
Cornelius şi lacob, care vedeau întotdeauna totul în roz, declarau 

că nimic nu era mai firesc. 

— Le inspirám o teamă salvatoare, spuneau cei doi glumeti. 
Galbenii nu sunt decât nişte fricoşi. Nu ne vor opune cel mai mic 
obstacol în drumul nostru. 

Nu la fel era şi modul de a vedea al lui Andre, care cunoştea 
din experienţă viclenia şi duplicitatea chinezilor. 

— Nu vă bucurati prea devreme, le-a spus celor doi tineri 
nebunatici, care într-adevăr, vorbeau cu prea mare autoritate. 
Aşteptaţi până la sfârşit. Se înţelege, chinezii ne lasă să intrăm. 
Sunt chiar convins că ne vor permite să ajungem fără încurcături 
până la Nankin. Însă, reîntoarcerea va fi un alt cântec. Garantez 
cá deja au trimis stafete ca să adune soldaţii mongoli 
manciurieni. Aceştia nu sunt luptători de disprețuit si noi n-am 
văzut toate mustele ce ne vor pisca. 

In pofida vitezei sale, corabia neagrá a navigat totusi trei zile 
cu un vânt mereu favorabil, ca să se apropie de capătul 
călătoriei. Morgan se temea să nu ajungă prea târziu şi să afle 
când va arunca ancora că europenii fuseseră executaţi. 

Au apărut primele raze ale celei de a patra zi. Pe corabia 
neagră toată lumea se afla la postul său. Totul era pregătit 
pentru orice eventualitate. În depărtare se vedeau apărând o 
îngrămădire întunecată, din loc în loc răsărind nişte umbre mai 
înalte şi în acelaşi timp s-a perceput un zumzet înăbuşit şi adânc, 
asemănător cu cel al unui stup gigantic. Era într-adevăr vuietul 
unui imens stup omenesc. 

— lată Nankinul, a strigat Morgan de pe înălţimea pasarelei de 
comandă. Dacă se menţine vântul, vom fi acolo înainte de o orá, 
în faţa acestui oraş unde sunt deţinuţi nişte oameni din rasa 
noastră. 

— Vântul se menţine bine, a murmurat Andre, care ţinea bara 
cârmei. Suflă mereu dinspre răsărit. A făcut-o anume, cum nu se 
poate mai bine. Insă ar fi de dorit ca la reîntoarce să-şi schimbe 
sensul, altfel călătoria va fi îngrozitor de lungă. Căci cu mişcarea 
fluxului nu trebuie să ne bizuim pe curent. 

Aşa cum spusese Morgan, după vreo oră au apărut o mulţime 
de jonci chinezeşti, evident ancorate foarte aproape de oraş, nu 
pe fluviu, ci pe un mare canal lateral, ce pătrundea adânc în 
interiorul uscatului. Acesta era vestitul canal imperial, care 
făcuse Nankinul un oraş de prim ordin. 

Oraşul era înconjurat de un zid puternic, destul de lat pentru 
ca nişte cai şi o trăsură să poată trece pe el, ca pe faimoasele 
fortificaţii ale Babilonului, de foarte antică amintire. 

Acest zid monstruos furnica pur şi simplu de oameni ce strigau 
şi gesticulau la vederea detestatilor diavoli albi. 

Piraţii se nelinişteau prea puţin de asta. Ei îşi ţineau ochii fixati 
pe Morgan si îi aşteptau ordinele. El calm si cu fruntea senină, 
îndeplinea ca pe un lucru obişnuit această acţiune îndrăzneață 
fără asemănare, aceea de a se aventura cu o singură corabie 
chiar în inima milenarului imperiu. 

— Daţi drumul la ancoră! a strigat cu voce tunătoare. Vom 
rămâne aici. La cabestan, bravii mei! 

Manevra a fost executată cu rapiditatea şi cu precizia ce-i 
caracteriza pe matelotii săi. Şi dintr-o clipire de ochi ancorele au 
coborât cu huruit de lanţuri pe fundul fluviului, în mijlocul căruia 
corabia a rămas nemişcată. A 

In acelaşi timp au căzut şi pânzele. Insă Morgan nu a arborat 
nici un pavilion. Nu voia să ridice pavilionul negru decât atunci 
când ar fi fost inevitabilă o luptă şi după ce s-ar fi epuizat toate 
mijloacele de negociere. 

La început, chinezii nu s-au aventurat în vecinătatea corăbiei 
negre. Se zbăteau ca nişte diavoli, cu mare tămbălău de tobe, 
trompete şi goarne, susţinute de gonguri enorme, evident cu 
intenţia de a înfricoşa pe supărătorii vizitatori. Insă piraţii nu 
făceau decât să râdă de această zarvă asurzitoare. Pentru ei nu 
exista o manifestare mai serioasă decât atunci când începeau să 
vâjâie proiectilele. 

Numeroasele jonci de război ce se observau pe fluviu şi canal 
nu dădeau defel impresia că vor să se măsoare cu corabia 
neagră, cu toate că echipajele lor nu prea se arătau prietenoase. 

Klas era, bineînţeles, urcat pe punte. El a întrebat nu fără 
şovăială, pe cei doi camarazi, mereu gata să râdă, ce se va 
întâmpla cu el dacă îi va creşte o codă chinezească. 

— |n ce mă priveşte, nu mă văd cu ea. Am tot părul în stare 
naturală. Însă în ce priveşte şobolanii, ce mai încolo! Am făcut o 
încercare pe o mică farfurie şi trebuie să recunosc că bătrânul 
Andre are dreptate. N-au fost defel răi. Dimpotrivă, am crezut că 
mănânc un porc gras. Stomacul meu s-a obişnuit perfect cu ei. 

lacob nu ştia ce să răspundă, iar Cornelius tăcea mâlc. Dar şi-a 
spus în sine, zâmbind răutăcios. N 

— Triumfá, camarade Klas! Nu pierzi nimic dacă aştepţi. Iti 
vom face o farsă care îţi va închide pliscul, stimulándu-ti marea 
ta poftă de mâncare. Asta nu va întârzia mult. Vom găsi cu 
siguranţă ocazia în timpul şederii noastre în ţara cerească. 

Corabia neagră era de-acum de mai multe ore în faţa 

Nankinului şi locuitorii nu păreau defel să facă o mai mare 
cunoştinţă cu noii veniţi. 

Deja piraţii începeau să se neliniştească. Câte unii voiau chiar 
să tragă nişte lovituri de tun asupra porţilor ecluzelor pentru a-i 
face să iasă pe galbeni din toropeală şi să-i trezească la 
realitatea situaţiei. Insă Morgan se gândea că trebuia să aştepte. 

Şi avea dreptate. Putin înainte de amiază, de la țărm s-a 
desprins o barcă ce ducea potrivit aparentelor două personaje 
marcante, ale căror veşminte erau acoperite cu broderii bogate. 
Aceştia n-au ajuns până la corabie şi s-au oprit în apropiere, 
vâslaşii punând ambarcatia în mijlocul curentului. 

Unul din cei doi chinezi de rang mare a strigat către corabie şi 
a întrebat care era obiectul vizitei străinilor. 

Indráznetul căpitan de pirați a repetat fără şovăială cererea pe 
care o adresase deja guvernatorului din Canton. 

Chipul chinezului a luat deodată o expresie gravă şi rigidă, 
care putea fi calificată chiar duşmănoasă. Cei doi mandarini, 
după ce au schimbat câteva cuvinte, au ridicat din umeri şi la un 
semn uşor, vâslaşii şi-au reluat calea spre țărm, fără să se dea 
vreun răspuns. 

— Asta nu prevesteşte nimic bun, a declarat bătrânul Andre ce 
se afla alături de Morgan. Ticăloşii te-au înţeles foarte bine, însă 
nu au conştiinţa împăcată. Să pariez că deja i-au trimis la moarte 
pe membrii ambasadei? Altfel ar fi răspuns câte ceva. 

Faţa lui Morgan s-a întunecat într-un mod îngrozitor. 

— Dacă aş fi sigur de asta, aş da imediat un exemplu fără 
precedent, a spus el. Insă nu am nici o dovadă a acestei crime şi 
prin urmare, nu pot încă să-mi asum rolul de răzbunător. Dacă 
francezii mai sunt în viaţă, acesta ar fi un mijloc perfect de a le 
grăbi moartea. Trebuie să procedez în altfel ca să descopăr 
adevărul. De altminteri, hotărârea mea este de-acum stabilită în 
această privinţă. 

— Totuşi, ce socoteşti că trebuie făcut, căpitane, a întrebat 
bătrânul Andre, înfricoşat de pe acum, căci era convins că 
Morgan avea din nou să se arunce într-una din întreprinderile 
sale de o îndrăzneală nebunească, care, se gândea devotatul 
pilot, aveau să se sfârşească într-o zi sau alta prin a-i fi fatală. 

— Mă voi duce pe uscat, a răspuns Morgan cu calm şi pe un 
ton hotărât. Mă voi strecura în oraş, sau cel puţin în una din 
suburbii. Nu vreau să am decât puţini însoțitori, cât mai puţin 
numeroşi cu putinţă. Cel mai bine ar fi să nu iau cu mine decât 
un om. 

Andre şi-a înălţat mâinile şi a spus pe un ton implorator: 

— Căpitane, a strigat el, te conjur, nu împinge lucrurile prea 
departe! Eşti născut sub o stea favorabilă. Eşti un viteaz şi 
întreprinzător până la un punct unde nu găseşti nici un alt om cu 
care să te compari. Insă toate au nişte limite, mai ales în reuşita 
în viaţă. Nimic nu este mai nesigur ca ea. Cum să mergi fără o 
escortă puternică prin acest oraş imens? Cereştii te vor trata 
cum tratează pe toţi europenii. Ei te vor masacra mişeleşte. 

— Aici e vorba de a folosi şiretenia, dragul meu Andre. De 
altfel, te opui fără rost. Hotărârea este luată şi în acelaşi timp 
irevocabilă. Trebuie şi vreau să ştiu ce s-a întâmplat cu 
ambasada. Pentru asta merg pe uscat şi mai înainte de toate, cel 
puţin nu fi împotriva mea, pentru că voi pătrunde chiar în 
interiorul acestui oraş. 

Pe o cale primejdioasă 


Morgan stia, atunci când trebuia, să alieze prudenta cu 
îndrăzneala. Să rişte în Nankin cu îmbrăcămintea lui bătătoare la 
ochi, chiar şi noaptea, era o curată nebunie. Trebuia deci să se 
deghizeze. In această privinţă eroul nostru a ştiut să tragă folos 
din variatele sale cunoştinţe. Morgan cunoştea că în Nankin se 
întâlneau şi se loveau pe stradă numeroşi negustori din India. 
Aceşti oameni aveau aproape acelaşi chip ca şi al lui. Era de 
ajuns să-şi bronzeze un pic pielea şi asemănarea ar fi fost 
completă. || interesaseră chestiunile etnografice, şi prin nişte 
schimburi, îşi făcuse rost de o colecţie de costume ale diferitelor 
populaţii. li era deci uşor să-şi aleagă ceea ce îi dădea înfăţişarea 
unui comerciant hindus de rasă albă. 

li trebuia un tovarăş şi alegerea nu a fost prea grea. Planul 
odată făcut, el l-a chemat pe Klas. 

— Ascultă, băiete, am să merg în oraşul acesta, vrei să mă 
insotesti? 

— Cu cea mai mare plácere, cápitane, a ráspuns Klas beat de 
bucurie si de mândria de a fi fost ales de şeful sáu. In acelaşi 
timp, el le-a aruncat lui Cornelius si lacob o privire de triumf. 
Cápitane, sunt gata să te urmez până la moarte. 

— Nu má asteptam la mai putin din partea ta. Esti un flácáu 
viteaz, un băiat brav. Motivul pentru care m-am gândit la tine 
este acela că tu ai un pic ceva asemănător ca un cap de mongol. 
Ti se vor vopsi fata, gâtul şi mâinile cu galben de către bătrânul 
Andre, care se pricepe la asta. Apoi te vei împopoţona cu un 
costum de mongol, sub care îţi vei ascunde un pistol şi sabia de 
abordaj. Fii gata pentru această seară şi pregăteşte-te să joci 
rolul servitorului meu mongol, în timp ce eu mă voi transforma 
într-un traficant hindus. Esentialul va fi ca tu să nu spui nici un 
cuvânt fără permisiunea mea, şi asta nu-i deloc surprinzător, căci 
mongolii sunt oameni tácuti, care îşi desclesteazá rareori dinţii. 

Asta i-a plăcut extrem de mult lui Klas. Insă în timp ce Morgan 
se retrăgea în cabina sa, bravul băiat a mai îndurat glumele 
proaste ale celor doi camarazi, poate puţin cam geloşi. 

— Ei bine! Klas, iată-te promovat mongol de primul rang, a 
exclamat lacob. Nu-ţi spun eu asta, ci chiar căpitanul în 
persoană. Şi judecând, bine, nu mă miră deloc. Eu m-am şi 
gândit de ce. Ai ochii mici, parcă gáuriti de sfredel şi pleoapele 

uşor strânse. Buzele îţi sunt groase şi gata de mâncare şi în plus 
ai un nas, un adevărat nas turtit de chinez. Hei, camarazi, 
trăiască Klas, mongolul de la bord! 

Klas a sárit furios si a alergat dupá ráutáciosul glumet, 
ridicându-şi enormii pumnii, care cu siguranţă i-ar fi făcut vânătăi 
pentru multă vreme, dacă lacob, cu o agilitate de maimuţă, nu s- 
ar fi refugiat sus pe o scară de parâme, unde Klas nu putea să-l 
urmărească decât cu greu şi fără nici un folos. 

Seara, Klas încă furios de poznele celor doi mucaliti, însă 
având conştiinţa importantului rol pe care avea să-l joace, l-a 
găsit pe bătrânul Andre, care-l aştepta şi voia să o termine 
repede. Pilotul îşi pregătise de dinainte vopseaua, şi i-a mânjit 
faţa, gâtul şi mâinile lui Klas fără prea multă ceremonie, în aşa 
fel încât să-i dea aparenţa unui celest murdar. 

— Ei bine! lată-te vopsit, băiete. Asta va dura vreo câteva zile 
cel mult. Pune-ţi acum aceşti papuci de fetru şi îmbracă boarfele 
astea báltate, apoi acoperá-te pe cap cu această pălărie 
chinezească. 

— Şi coada? a adăugat Klas, cu o oarecare şovăială. Nu 
trebuie să am una? 

— |ti atrag atenţia, prietene, a spus Andre surâzând, cá 
mongolii nu poartă coadă. Aceasta-i un adaos si apanajul 
adeváratilor chinezi. Chiar şi căpitanul, care este hindus, si care 
vine din Indochina, nu o va purta. 

Klas era mulţumit cu deghizarea sa. Şi-a ascuns armele sub 
roba báltatá, cu mâneci lungi şi largi şi s-a dus să fie văzut în 
baterie, unde erau adunaţi cea mai mare parte din pirați. Aceştia 
erau gata să se prăpădească de râs văzându-l pe acest mongol. 
De fapt, asemănarea era cu totul reuşită, îndeosebi atunci când 
Klas şi-a agitat lungile sale braţe. 

Cu siguranţă că ar fi vrut să-i pedepsească pe cei mai 
zgomotoşi ce râdeau de el, şi a lăsat impresia că voia să alerge 
după aceştia, însă largile sale veşminte fâlfâiau şi îl împiedicau. 
Se temea să nu calce pe poalele lor şi să se întindă pe jos, ceea 
ce nu ar fi oprit râsetele. 

Apariţia lui Morgan a pus capăt la totul. Căpitanul, îmbrăcat cu 
un costum splendid şi cu faţa vopsită cu ceva brun, părea să fie 
luat drept un hindus adevărat. 

Adăugaţi la asta faptul că vorbea curent malaieza, de care se 
servesc adesea comercianții din India şi Indochina. Nu cunoştea 
chineza. Dar spera să întâlnească pe cineva cu care s-ar fi putut 
înţelege şi care să-i dea informaţii dacă avea nevoie. 

Andre i-a recomandat încă o dată respectuos şi stăruitor 
iubitului său căpitan să nu se expună prea mult, şi chiar să 
renunţe la proiectul său. 

Insă cu temperamentul său înflăcărat, lui Morgan nu-i era uşor 
să se oprească de îndată ce-şi punea ceva în cap, şi spre ora 
unsprezece noaptea a dat ordin să fie dus fără zgomot pe uscat, 
împreună cu Klas. 

A constatat cu plăcere că ceata ce se întindea pe fluviu fi 
favoriza întreprinderea, ascunzând cu totul barca, este adevărat, 
făcând-o să-şi păstreze mai greu direcţia. 

— lată, acolo să má duceti, spre luminile acelea neclare, de 
unde vine zgomotul acela infundat, le-a spus Morgan matelotilor, 
care înainte de pornire îşi înfăşuraseră vâslele in cârpe, ca să 
înăbuşe zgomotul. 

Morgan se gândise la toate amănuntele planului şi n-a 
împărtăşit mirarea oamenilor săi, când în pofida cetii, barca a 
abordat ţărmul şi piraţii au observat, foarte aproape, o 
deschizătură boltită ce dădea spre fluviu. 

Aceasta era gura unuia din numeroasele canale ce brăzdau 
oraşul Nankin. Intrarea îi era barată, potrivit obiceiului chinezesc, 
de un grilaj de fier ce părea destul de ruginit. Ceea ce pentru alţii 
ar fi fost un obstacol de netrecut, nu era şi pentru Morgan, care 
cu o forţă de uriaş a îndepărtat cu o zdruncinare violentă grilajul 
batant, ale cărui numeroase bare, prevăzute cu tepuse din fier 
au căzut în apă cu un zdrăngănit de fierărie veche. 

Din clipa aceea, trecerea era liberă, ca să pătrundă în interior 
şi să urce în oraş. Morgan a dat cu voce joasă ordin oamenilor săi 
să înainteze. Barca a alunecat în lungul canalului, a trecut pe sub 
zidul incintei şi s-a găsit deodată dincolo de marele zid, la 
marginea unui fel de cheu, unde mateloţii l-au debarcat pe 
Morgan. 

Ambarcatia era destul de mare şi putea să ia mai multi oameni 
decât cei care se aflau deja în ea. Aceasta era o precauţie a lui 
Morgan, care-şi luase toate măsurile în vederea oricărei 
eventualităţi. 

— Veţi rămâne aici, sub bolta canalului, le-a spus el vâslaşilor 
până se va face ziua. Dacă nu revin repede, atunci inapoiati-vá la 
corabie si vorbiti cu bătrânul Andre, care a primit deja 
instrucţiunile mele cu privire la acest caz. De altfel, totul va fi în 
regulă. Adio! Aşteptându-mă, vitejilor, fiti cât mai tácuti şi linistiti 
cu putinţă. Sunt sigur că chinezii nu vor bănui deloc prezenţa 
voastră. 

Piraţii au rămas cu chipurile consternate când l-au văzut pe 
Morgan, urmat doar de Klas, coborând pe uscat şi apucând-o cu 
hotărâre pe prima strádutá. 

In oraş aproape cá nu era deloc ceaţă, în timp ce fluviul si 
chiar canalul erau acoperite ca de un văl. Morgan şi Klas 
trecuseră dincolo de perdeaua de ceaţă, pe un drum destul de 
frecventat pentru o oră atât de înaintată. 

Aceasta era o stradă, cum se află în toate marile oraşe, în mod 
deosebit destinată promenadelor. Aici se aflau hanuri, clădiri în 
care se juca teatru şi unde se făceau baluri. Pretutindeni se 
vedeau multe lanterne multicolore din hârtie, care de altminteri 
nu răspândeau pe stradă decât foarte puţină lumină. 

Cei doi oameni ai noştri vedeau chinezi cu cozi lungi care 
intrau în localuri, ori se întorceau liniştiţi acasă. 

Morgan şi cu Klas s-au oprit de mai multe ori ca să privească 
prin uşile întredeschise ale acestor locuri de distracţie. N-au 
văzut decât oameni lacomi să se bucure de reprezentații 
teatrale, de dansuri sau de beţie. 

Se aflau numeroase ceainării, unde serveau persoane tinere 
cu comportări destul de uşuratice, viu fardate. Morgan a 
constatat că îşi alese în chip fericit deghizarea şi că steaua lui 
bună îl condusese într-un cartier al oraşului unde se afla mereu o 
mare afluentá de străini. Aceştia treceau uşor neobservati si asta 
îi favoriza pe de-a întregul şi pe eroii noştri. 

Totul a mers bine o bucată de timp. Dar Morgan nu se furişase 
în Nankin ca să hoinărească pe aici ca un client oarecare. Se afla 
ca să rezolve o treabă, adică pentru a se interesa de soarta 
ambasadei companiei franceze din Pondicheri. 

l-a venit deci ideea să intre într-unul din stabilimentele unde 
dansatori şi cântărețe îşi desfăşurau care mai de care iscusinta. 

Toate aceste case abundau, după cum şi-a dat seama Morgan, 
de negustori din diferite ţări. Era deci firesc de presupus, 
folosindu-se de malaieză sau de hindusă, pe care le cunoştea 
foarte bine, că va obţine nişte informaţii care să-i servească 
scopului său. Localul în care intraseră Morgan şi cu Klas era plin 
până la refuz. La toate mesele nu se vedeau decât chinezi cu 
coadă, hinduşi, indochinezi, mongoli şi tătari şi chiar siberieni pe 
care îi interesa comerţul şi atracţia pentru câştiguri în acest 
imens oraş al imperiului ceresc. 

La Canton Morgan îşi făcuse rost de bani chinezeşti şi i-au fost 
de folos, căci trebuia de plătit o anumită taxă de intrare. 

După puţin timp, de cei doi s-a apropiat o femeie tânără şi 

Klas a remarcat foarte bine că aceasta era de o frumuseţe 
surprinzătoare. 

Purta un încântător costum chinezesc, însă trăsăturile îi erau 
de alt fel decât cele de tip mongol. Nu avea ochii oblici ai 
frumoaselor din cerescul imperiu. Erau chiar mai migdalati, ca 
cei ai malaiezilor şi era vizibil că provenea din două rase. 

Acest amănunt nu i-a scăpat lui Morgan. El a scos din 
buzunarul halatului său indian de mătase câteva monede şi le-a 
aruncat pe talerul pe care i l-a întins fata. Aceasta era mai mult 
decât se oferea în general, astfel încât ea a vrut să înapoieze o 
parte din piese. 

— Păstrează pentru tine, i-a spus cu totul la întâmplare 
Morgan în malaieză. 

El a văzut de îndată că fusese înţeles. Tânăra fată a zâmbit şi 
a mulţumit în aceeaşi limbă, însă cu voce slabă şi privind în toate 
părţile neîncrezătoare şi temătoare. 

Morgan, a cărui putere de observare era foarte vie, a văzut o 
jumătate de duzină de chinezi, în mod evident de origine 
mongolă, privind-o pieziş, dacă se poate folosi această 
exprimare, vorbind cu nişte oameni care aveau ochii drepţi. 

Aceasta nu i-a plăcut lui Morgan, care s-a folosit de ocazie ca 
să-i pună cântăreții câteva întrebări privitoare la ambasadă. 

— Cum te numesti? a întrebat-o pe tânăra fată, care a părut la 
un moment dat că şovăie să răspundă. 

— Fo Hi, a spus ea în sfârşit, şi de îndată s-a îndepărtat, ca şi 
cum ar fi fugit de o primejdie. Şi a ajuns la scenă. 

Această cântăreaţă a produs asupra lui Morgan o impresie 
bună. Ea nu avea chipul fardat, nici aerul neruşinat şi impudic ca 
a celorlalte. Dimpotrivă, înfăţişarea sa păstra farmecul inocentei. 

— Fără îndoială că este una din acele fete pe care rudele, 
neîndurătoare, le vând ceainăriilor, a şoptit Morgan la urechea lui 
Klas, care nu o privise mai puţin favorabil pe frumoasa Fo Hi. Din 
nefericire, aceasta se întâmplă destul de des şi nu-i greu de 
imaginat groaznica viaţă pe care o duc bietele fiinţe. 

De-abia pronuntase Morgan aceste cuvinte cu voce joasă, că 
deodată s-a auzit un zgomot ciudat venind de pe stradă, prin 
intrarea rămasă întredeschisă, însă care se producea cu 
siguranţă undeva mai departe. 

Spectatorii nu lăsau impresia că-i acordă atenţie. S-ar fi spus 
că aceste zgomote produse cu întreruperi li se păreau foarte 
naturale. 

Se asemănau prin întreruperile lor, că erau vuiete de uragan, 

urmate de explozii înfundate, ce se repetau când mai încet, când 
mai rapid. 

— Auzi, Klas? l-a întrebat Morgan pe tânărul însoțitor. Auzi 
aceste zgomote ciudate? Este o vâlvă nocturnă de un fel 
neobişnuit. S-ar spune că-i vorba de o luptă îndepărtată. 
Recunosc aceste bubuituri surde şi întrerupte. Se schimbă nişte 
salve. Da, cu siguranţă că acolo se trage cu îndârjire! 

Asediatii 


Prima îngrijorare a lui Klas s-a referit la siguranţa corábiei. 

— Pariez, i-a spus el lui Morgan, că aceşti chinezi s-au hotărât 
să ne atace corabia. 

Fără să răspundă, Morgan şi-a ciulit atent urechile ascultând 
zgomotul îndepărtat, ce se prelungea şi îi preocupa destul de 
puţin pe spectatori. 

— Nu, a afirmat el în sfârşit, dacă este vorba de o luptă, în ea 
nu este angajată corabia noastră. Acest tărăboi e produs în 
interiorul oraşului. Poate este vreo sărbătoare sau se trag cu 
vigoare petarde, un lucru care nu-i deloc rar în China. 

— Cápitane, a şoptit Klas, la un moment după aceea, 
frumoasa cântăreaţă a părăsit scena. Insă fără voia ei. Chinezii 
aceia bătrâni cu coada lungă şi cu înfăţişare respingătoare au 
chemat-o, tratând-o cu asprime. 

Morgan văzuse de-acum ce se petrecuse. Un chinez în vârstă 
cu un aer crud, evident proprietarul localului, se urcase pe scenă. 
El a tras-o pe Fo Hi şi i-a arătat de mai multe ori o uşă. Tânăra 
fată se opunea, însă bătrânul chinez devenea din ce în ce mai 
amenintátor. Arunca priviri furioase cântăreţei şi îi vorbea pe un 
aton atât de violent, încât sármánuta tremura din toate 
încheieturile. 

Morgan şi-a aruncat mai departe privirile înspre locul unde 
remarcase mai adineauri chipurile întunecate ale celor şase 
mongoli. Aceştia s-au ridicat şi au înaintat înspre o uşă ce 
conducea în interiorul localului. Morgan cunoştea prea puţin 
dispunerea caselor de acest gen. Dincolo de sala publică a 
teatrului, se găseau mereu o mulţime de sálite mici de ceai, 
unde chinezii se serveau cu primejdioasele plăceri ale opiumului. 
Evident că cei şase mongoli trebuie s-o fi dus într-una din acele 
săli, care erau ocupate în general noaptea, şi Fo Hi era reţinută 
acolo ca să-i servească. 

In acest oraş imens, unde atâtea fiinţe omeneşti se luptau cu 
asprime pentru viaţă şi pentru bucuria de a o gusta, fără îndoială 
că nu se găseau oameni care în împrejurările prezente să ia 
apărarea nefericitei fete. Insă Morgan nu era un om obişnuit şi 
puţin îi păsa ce ar fi făcut alţii. S-a hotărât dintr-odată să 
acţioneze, urmându-şi îndemnul inimii. 

Pe deoparte, Fo Hi putea să-i dea nişte informaţii importante, 

şi pe de alta, Morgan nu şovăia niciodată să sară în ajutorul 
inocenților oprimati. Se ştie cá era omul care nu se temea de 
nimic şi cine l-ar fi împiedicat să-şi facă datoria, s-ar fi înfruntat 
cu toate puterile infernului. N 

— Klas, i-a poruncit el insotitorului sáu, urmează-mă! Insă nu 
face nimic înainte de a-ţi da ordin. 

Nimeni nu i-a oprit pe cei doi oameni, căci în momentul acela 
o dansatoare, într-un costum de o bogăţie strălucitoare, executa 
pe scenă un dans extrem de liber, încât sala a primit-o cu hohote 
de râs nebuneşti, cucerind astfel atenţia, spre marea plăcere şi 
folosul lui Morgan. 

In câteva clipe a fost cu Klas pe culoar şi a văzut clar pe 
patronul localului îmbrâncind-o pe Fo Hi şi împingând-o spre o 
uşă, în timp ce cei şase uriaşi mongoli îl urmau grăbiţi. 

Hotelierul a închis uşa după ei şi după victimă şi s-a găsit în 
faţa lui Morgan. 

— O încăpere de ceai pentru mine şi pentru însoțitor! a cerut 
Morgan în malaieză, ştiind bine că pentru a ţine o casă de acest 
fel la Nankin trebuia să te familiarizezi cu toate limbile din orient. 
In acelaşi timp el şi-a tras din buzunar o sumă mult superioară 
cele care se plătea de obicei pentru şederea într-unul din aceste 
cabinete particulare chinezeşti, ceea ce l-a făcut pe „patron” să 
se strâmbe de satisfacţie. 

Morgan a indicat cu mâna uşa încăperii alăturate celei în care 
intrase Fo Hi cu cei şase mongoli. Patronul s-a grăbit să o 
deschidă. In interior se aflau câteva mese şi scaune pe care 
dormeau obişnuiţi fumători de opiu. El a dispărut imediat ca să 
caute o dansatoare care să-i servească pe aceşti generoşi 
vizitatori. După o clipă a apărut o frumuseţe puţin cam ofilità, 
care a oferit fără întârziere ceai lui Morgan şi Klas. Acesta din 
urmă a lăsat-o să umple micile ceşti şi a pus mâna pe ceainic, 
căci avea ca principiu să guste tot, şi ca să simtă bine savoarea 
unui lucru, lui îi trebuia mult mai mult. 

In ce-l privea pe Morgan, el era atent la ceea ce se petrecea în 
camera de alături, separată de a lor doar de o despártiturá de 
bambus. Se auzeau clar râsetele mongolilor. 

Dansatoarea se silea din toate puterile să fie pe placul 
clienţilor, puţin obişnuiţi cu aşa ceva. Insă rămânea fără mare 
rezultat, căci gândul lui Morgan erau aiurea şi nu avea nici un 
gust pentru galanterii de joasă teapă. 

Râsetele din încăperea mongolilor deveneau din ce în ce mai 
gălăgioase. 

Deodată s-a auzit un zgomot de masă răsturnată, de porțelan 
spart, apoi strigătele unei femei care cerea ajutor şi căreia se 
încerca să i se închidă gura. Un ultim strigăt sfâşietor a fost 
urmat de plânsete şi suspine înăbuşite. Nici o îndoială, nefericita 
era maltratată de aceşti mongoli brutali şi în toată casa nimeni 
nu se interesa de soarta ei. 

Dar totuşi se afla cineva. Morgan, eroul, s-a ridicat năvalnic. 
Sub îmbrăcămintea de mătase ce-i atârna până la pământ, el era 
încălţat şi avea hainele şi armele, pe care le purta de obicei, 
când îşi conducea piraţii la luptă. 

Intr-o clipită, cu o lovitură de picior, care a zguduit toată casa 
şi a făcut-o pe dansatoare să scoată un strigăt de groază, ela 
smuls peretele de bambus, împrăştiind în toate părţile praful 
tencuielii, ipsosul şi betele zugrăvite grosolan. 

S-a deschis o breşă, pe care o a doua lovitură de picior, 
aproape la fel de puternică ca şi prima, a lărgit-o, aproape 
separând pe de-a întregul încăperile. In acelaşi timp, căpitanul si 
insotitorul sáu au scos exclamatii de indignare si de mânie. Insă 
mongolii, preocupaţi de josnica lor treabă, nu s-au deranjat deloc 
ca să-şi dea seama de cauza acestui vacarm. 

Prin trecerea astfel deschisă, s-au aruncat cei doi, aşa-zisul 
negustor hindus şi fidelul său servitor. 

Era şi timpul. Fo Hi îşi pierduse toată puterea de rezistenţă. 
Cinci din aceste brute o ţineau nemişcată, în timp ce al şaselea 
se ocupa să-i pună cálus. 

Insă iată că apăruse salvatorul! Morgan, dispreţuind să-şi 
folosească armele împotriva unor atât de trişti mizerabili, şi-a 
ridicat pumnul şi cu puterea si iuteala trásnetului a lovit capul 
aceluia care-i punea cálusul lui Fo Hi. 

Ingrozitoarea lovitură de pumn, capabilă să doboare un bivol, 
sub care enormul mongol s-a rostogolit pe podea, a antrenat-o şi 
pe Fo Hi în cădere. 

— Elibereaz-o, Klas, i-a cerut atunci Morgan cu jumătate de 
voce tovarăşului său, văzând că galbenul n-o lăsa din braţe pe 
tânăra fată. Vreau să-mi reglez conturile cu ceilalţi. 

Lui Klas i-a plăcut foarte mult să-l ajute pe căpitan. Văzând pe 
ceilalţi cinci mongoli, de aceeaşi înălţime, se grăbise spre şeful 
său, gândindu-se că nu erau nişte adversari de temut şi că nu le 
va fi greu la amândoi să le vină de hac. 

Morgan, proptit pe piciorul stâng, îi aştepta cu răceală, fără a 
da un pas înapoi. Toţi cei cinci s-au năpustit asupra lui. Insă cinci 
lovituri ai pumnului său de oţel, trecând ca un ciocan de fierărie, 

s-au succedat fără întrerupere şi fiecare lovitură a aruncat cu 
zgomot surd un mongol pe covor. a 

Toate acestea s-au petrecut cu iuteala fulgerului. Insá ultimul 
mongol scotocind sub vesmintele sale de mátase scosese deja 
un cutit lung si curbat, pe care l-a indreptat spre pieptul lui 
Morgan. 

Nu tinuse însă seama de iuteala căpitanului, care în momentul 
când chinezul urma să-l lovească, el l-a aruncat cu o lovitură de 
cizmă bine administrată, de peretele de bambus, acesta urlând 
de durere şi turbare. In acelaşi moment, Klas care în sfârşit o 
eliberase pe tânăra fată, a alergat să-i sară în ajutor. 

— Aşteaptă un pic, blestemat de chinez! Te voi învăţa cum să 
te joci cu cuțitul, murdară faţă galbenă! Vei vedea cum te face 
cineva harcea-parcea. 

Şi îmbinând acţiunea cu vorba, Klas a început să-l prelucreze 
din toată inima pe supusul cerului cu formidabilii lui pumni. 

Voinicul flăcău ar fi terminat-o cu omul cu cuțitul, dacă n-ar fi 
fost chemat de Morgan, căruia i s-a supus imediat. 

— Klas, i-a spus căpitanul, lasă-l pe ticălosul acela şi urmeazá- 
mă, ca să părăsim cât mai repede această casă. 

In clipa aceea, a venit în goană proprietarul, care auzise 
zgomotul luptei, şi văzând pereţii sfárámati, ar fi strigat după 
ajutor, dacă Morgan i-ar fi lăsat timp. 

Un pumn bine tras l-a trimis pe covor alături de mongolii 
lesinati. 

N-a mai văzut pe nimeni. Dansatoarea era salvată şi aştepta 
alături. Spectatorii din sala teatrului erau cu toţii atraşi de 
spectacol. Totul se petrecuse deci fără vâlvă. 

De altminteri, în stabilimentele de acest fel se produceau în 
fiecare zi certuri şi încăierări şi ar fi trebuit să fie evenimente 
mult mai grave ca să-i smulgă pe cereşti din toropeala şi 
indiferența în care se complăceau. 

Morgan s-a întors apoi spre Fo Hi, care fusese atât de eroic 
apărată. El a văzut recunoştinţa reflectată de frumoşii ei ochi 
inocenți. 

— Ai părinţi, copilul meu? a întrebat-o în malaieză viteazul 
căpitan. Ai vreun cămin unde ai vrea să te duci? 

— Nu, a răspuns Fo Hi, cu o tristeţe sfâşietoare. Tatăl meu nu 
s-a preocupat deloc de mine după ce s-a recăsătorit şi mama 
vitregă m-a vândut chiar astăzi în această casă, la aceşti oameni 
revoltători. Îţi mulţumesc, nobile străin, că mi-ai salvat onoarea. 
Acum nu-mi rămâne de făcut decât un lucru, să mă arunc în 

canal ca să pun capăt existenţei mele mizerabile. Canalul este 
aproape şi adânc şi apele sunt tăcute. 

— Nu, vei trăi, a răspuns căpitanul. Trebuie ca să trăieşti, 
fetito! Voi avea grijă să nu cazi în mâinile acestor ticálosi de 
chinezi. Dar spune-mi, ştii ce înseamnă acel zgomot îndepărtat, 
care se aude din când în când? Ce sunt acele bubuituri ce se trag 
în depărtare? Este vreo sărbătoare? 

— Vai, nu! a răspuns Fo Hi privind temătoare în jurul ei. Acolo 
departe se luptă. Insă aici oamenii nu-şi bat capul cu aceste 
amănunte. Aceia sunt soldaţii împăratului şi ei susţin această 
luptă. 

— Şi împotriva cui se bat aceste trupe? a întrebat Morgan 
cuprins de un presentiment ciudat. 

— Impotriva străinilor albi veniţi dintr-o ţară de departe, a 
răspuns Fo Hi, care încă mai tremura. 

Despre asta am auzit vorbindu-se de mai multe ori chiar 
astăzi. Ei au refuzat să fie de acord cu o propunere a viceregelui, 
care a ordonat trupelor să-i atace şi să-i nimicească pe toţi, în 
afară de o tânără fată care este cu ei. Trupele au ordin s-o ia pe 
această tânără fată şi să o ducă la palatul viceregelui. Am auzit 
toate acestea din discuţiile clienţilor localului, în timpul zilei şi în 
seara aceasta. 

Morgan a aruncat o privire semnificativă tânărului însoțitor. 

— Aceştia sunt francezii, Klas! i-a spus în grabă. Ascultă, fată, 
poţi să mă conduci înspre locul unde se desfăşoară această 
bătălie? Cunoşti calea printre străzile acestui oraş imens? 

Fo Hi a răspuns afirmativ, cu toate că ea nu-şi explica defel ce 
avea de-a face un hindus din Indochina cu nişte francezi. 

Nu era vreme de pierdut cu întrebări de prisos. Ambasada era 
în primejdie, în mare primejdie. Trebuia deci de acţionat cât mai 
degrabă. 

El a luat-o cu sine cu în mare grabă pe tânăra fată spre poarta 
din spate, care dădea într-o curte pustie. Klas îl urma de aproape 
pe căpitan şi cele trei personaje ale noastre au înaintat rapid de- 
a lungul canalului spre locul unde focul muschetelor făcea 
ravagii. 

În ultimul moment 


Numai în China se petreceau nişte lucruri ca cel care avea loc 
în acel moment la Nankin. Nu se putea decât în nişte oraşe 
imense ca acesta să fie cu putinţă să vezi comercianţi şi lucrători 
îndreptându-se liniştiţi spre afacerile şi locurile lor de muncă, în 
timp ce într-o parte a întinsului oraş alţi oameni să se încaiere în 
lupte înspăimântătoare. 

Membrii ambasadei mai erau încă la Nankin, unde ocupau un 
mic plat pe malul canalului. Acest palat făcea parte dintr-un grup 
de clădiri mari şi fastuoase pe care le ocupa viceregele cu 
personalul curţii şi funcţionarii săi. La început, puţin după sosirea 
lor la Nankin, se părea că trimişii companiei indiene erau pe 
punctul de a obţine nişte aranjamente avantajoase şi era de 
crezut că nu va întârzia să se încheie un tratat comercial. Din 
nefericire, şeful ambasadei, domnul Jamontier, văduv de câţiva 
ani, a cedat sentimentelor faţă de iubita lui fiică, care a vrut să 
însoţească ambasada în imperiul milenar. Această tânără fată 
era de o frumuseţe remarcabilă, care l-a răpit pe vicerege, acest 
personaj puternic dorind ca tânăra franceză să se numere printre 
femeile sale. 

Domnul Jamontier nu bănuia nici un complot care să se 
urzească împotriva fiicei sale, şi în consecinţă, a lui însuşi. Intr-o 
bună dimineaţă, n-a fost mai puţin mirat să vadă sosind o 
delegaţie a viceregelui însărcinată să-i facă o declaraţie formală. 

Şeful ambasadei a crezut mai întâi că era vorba de o glumă, 
de care a râs din toată inima. Insă pofta de râs i-a trecut când 
deputátia i-a expus pretenţiile categorice ale viceregelui. 

Negustorul francez, dintr-o bună şi veche burghezie, s-a înroşit 
atunci de furie şi a trimis la dracul deputátia, jurând că fiica sa 
nu se va căsători niciodată cu un chinez, fie el chiar împăratul în 
persoană. 

Cereştii au primit cu un calm aparent acest protest. Ei s-au 
retras fără a rosti un cuvânt, şi fără a-şi încrunta sprâncenele. 
Insă au revenit curând cu o însărcinare, de această dată cu un 
mesaj pe un ton ultimativ. 

— O vreau pe fiica ta ca soţie, spunea viceregele. Aştept să o 
adaug celorlalte soţii ale mele. Dacă accepti, tratatul de comerţ 
va fi încheiat şi vei putea să te retragi liber cu întreaga ta suită. 
Insă dacă refuzi, toate concesiile deja acordate vor fi anulate şi 

nu se va termina cu asta, căci pot să iau cu forţa ceea ce nu mi 
se dă de bunăvoie. 

La această somaţie, bătrânul Jamontier a avut un răspuns 
negativ şi mai hotărât. Dar, începând din acel moment, membrii 
ambasadei s-au găsit într-o situaţie neplăcută. 

Viceregele, înfuriat, nu s-a mărginit la ameninţări şi a început 
să folosească cele mai rele procedee împotriva oaspeţilor. El a 
interzis locuitorilor din Nankin să le ofere alimente francezilor. 

Insă chinezii, lacomi, incapabili să reziste atracției câştigului, 
ofereau micului palat alimente prin contrabandă, unde se 
retrăsese pumnul de europeni. 

Atunci viceregele a recurs la mijloace mai dure. El a încercuit 
palatul cu soldaţii săi. Francezii s-au arătat demni de renumele 
lor războinic, şi mica trupă, din fericire bine înarmată, a ţinut 
piept trupelor regulate chineze, cu un curaj plin de zel şi au 
respins cu succes numeroasele atacuri. 

Insă nu ajunseseră la capătul încercărilor. 

Viceregele voia cu orice preţ să i se predea tânăra Antoinette 
Jamontier si a ordonat soldaţilor să nu crute pe nimeni, în afară 
de tânăra fată. 

In noaptea sosirii lui Morgan, răbdarea tiranului ajunsese la 
capăt. El a trimis o nouă delegaţie cerând predarea imediată a 
tinerei franceze. De această dată, eroica fată a răspuns prin 
intermediul unui interpret că nu va consimti niciodată să devină 
soţia viceregelui şi că un francez nu va fi niciodată sclavul unui 
păgân chinez şi că ar prefera mai bine moartea. 

La acest răspuns, viceregele a fost cuprins de turbarea unui 
nebun. El a venit personal în mijlocul soldaţilor ca să le stimuleze 
înflăcărarea înainte de a porni la asaltul final. 

— Capturati micul palat! a strigat el ca un scos din minţi. Fără 
nici o amânare! Masacrati-i pe toti diavolii albi şi să n-o crutati 
nici pe această fată orgolioasă ce se află cu ei, de vreme ce ea 
nu se predă de bună voie. Faceţi-i să moară la foc mic. Inventati 
torturi si puneti-le capetele în sulițe, pe care să le înfigeţi în 
metereze. Inainte, bravi războinici! Exterminati această semintie 
rea venită din Europa şi care este o altă denumire a infernului! 

Vuietul acestei lupte supreme ajunsese la urechile lui Morgan. 
Francezii se aflau la ultimele puteri. Muniția era pe sfârşite. Însă 
se luptau cu curaj, cu sumbra furie a disperării. 

Nu se bizuiau pe nici o milă din partea cereştilor: nu le 
rămânea deci decât să-şi vândă viaţa cât mai scump cu putinţă. 
Apărau baricada ce interzicea soldaţilor imperiali accesul în micul 

palat cu o energie de neclintit. 

Era un spectacol înfricoşător. Trupele chineze îşi reînnoiau 
neîncetat atacurile asupra intrării în edificiu, favorizați de torte 
ce răspândeau o lumină roşiatică. Se năpusteau spre baricadă ca 
nişte turbati, lacomi să-şi potolească ura împotriva sângelui 
străin al acestor francezi. 

Apărarea era condusă de Jamontier. Prin cuvintele şi exemplul 
său, el le aprindea curajul celor din jur, şi cu toate că depăşise 
vârsta maturității, el învârtea cu vigoare deasupra capului 
credincioasa lui sabie, cu care a străpuns un mercenar chinez ce 
încerca să sară peste baricadă. 

Francezii trebuiau să-şi concentreze atenţia asupra fațadei 
palatului întoarsă înspre oraş. Căci chinezi din direcţia aceea 
asaltau. 

Pe jumătate morţi de oboseală, ei îşi încordau nervii ca să 
apere baricada până la capăt. 

Insă chinezii erau vicleni. Au descoperit un loc mai slab apărat, 
unde terenul era puţin mai apropiat de canal. Ei şi-au întocmit un 
nou plan, pe care voiau să-l pună de îndată în practică. 

Ceaţa ce se lăsa pe timpul nopţii le favoriza intenţia. Din cele 
două părţi ale canalului erau mereu împiedicaţi de jonci. Ofițerii 
viceregelui au pus stăpânire pe mai multe din acestea, fără mare 
ceremonie, şi umplându-le cu soldaţi, au abordat palatul din 
spate, ca să invadeze grădina. Partea aceea nu era apărată 
decât de nişte servitori hindusi, pe care francezii îi luaseră cu ei. 
Aceştia aveau consemnul să supravegheze locul şi să-i 
avertizeze pe stăpâni dacă observau cea mai neînsemnată 
primejdie. 

Chinezii procedau cu îndemânare şi fără zgomot. Sub protecţia 
cetii, duceau uşor corăbiile sub zidul grădinii. Uşa era închisă si 
peretele nu prea înalt. 

S-au cátárat pe el ca nişte pisici şi i-au văzut pe servitorii 
hinduşi, care cedând plictiselii, se lăsaseră cuprinşi de un somn 
adânc. 

Totuşi, unul din ei veghea, cu privirea tulbure şi cu mintea 
toropită. El i-a văzut cu spaimă pe invadatori, şi înainte ca să 
poată da alarma, a fost înjunghiat. 

Ceilalţi servitori de pază din grădină au avut aceeaşi soartă. 
Au fost masacrați fără milă şi trecuţi din somn în moarte. 

Chinezii erau acum stăpâni pe grădină. De aici, puteau cu 
uşurinţă să treacă în curte, să pătrundă în interiorul palatului şi 
să-i surprindă pe francezi din spate. 

Nici un eroic apărător nu se aştepta la acest atac perfid. Ei se 
luptau cu înverşunare şi mai sperau să-i respingă pe chinezi. 

Ocheau cu grijă, netrăgând nici un foc fără folos, căci se 
temeau nai mult decât orice de terminarea muniției, în timp ce 
chinezii trăgeau rău şi fără noimă, şi prin urmare fără nici un 
rezultat. 

Dar deodată înăuntrul palatului au răsunat nişte strigăte 
sălbatice. Viteazul Jamontier, care primise o rană uşoară, s-a 
întors grăbit. Cum poate fi descrisă uimirea lui când a văzut 
curtea plină de chinezi? 

— Stânga împrejur, vitejilor! a strigat către camarazii săi. 
Suntem prinşi între două focuri. Aceşti chinezi galbeni s-au 
introdus în grădină trecând peste canal. Repede, faceţi faţă! 
Primejdia este imediată. . 

Francezii se credeau ca si pierduti. In fata curtii nu se afla nici 
o baricadá. Chinezii puteau să invadeze în masă această parte 
fără să întâlnească cel mai mic obstacol. 

Albii rezistau cu greu. Erau ameninţaţi în chip fatal să fie 
zdrobiţi de numărul atacatorilor şi înțelegeau bine că lupta corp 
la corp va însemna începutul masacrului. Insă curajul nu le 
slăbea defel. 

— Asupra acestor ticăloşi! a strigat Jamontier. Să-i dăm peste 
cap pe aceşti câini de chinezi! Să ne retragem din curte! Să 
eliberăm locul, sau suntem pierduţi! 

Bravii au executat, însă fără speranţă. Se vedeau împresuraţi 
din toate părţile de galbeni, care-i asurzeau cu urletele lor 
sălbatice. 

O descărcare de pistoale i-a ţinut o clipă la respect. Chinezii 
lăsau impresia că şovăiau, însă se adunau pentru a se repezi din 
nou. 

Ambasadorul companiei a făcut un adăpost din corpul lui în 
faţa fiicei sale, pe care voia să o apere până la cea din urmă 
suflare. 

Deodată a văzut ridicându-se în faţa lui două umbre, ce se 
deosebeau cu totul de ceilalţi chinezi prin costume şi înfăţişare. 

Printr-un elan de neoprit, cei doi au străbătut rândurile 
atacatorilor şi s-au găsit ca printr-un miracol alături de francezi. 

— Vai! Dumnezeule din cer! lată-i venind spre noi! a strigat 
Jamontier văzându-i pe cei doi îndrăzneţi. Atenţie la aceşti nou 
veniţi si ochiti-i cum trebuie! 

— Nu! Fiţi atenţi la chinezi si nu la noi! a răspuns în 
frantuzeste o voce tunătoare. Noi suntem prieteni şi am venit să 

vă ajutăm, Hei! Klas, la treabă şi să lovim cu putere. Să zdrobim 
pe viermii galbeni, noi, ale căror braţe nu sunt obosite. Jos 
deghizarea şi la dracul cu chinezii! 

Intr-o clipă, şi-au scos robele de mătase pe care le-au aruncat- 
o cât colo şi înaintea ochilor francezilor înmărmuriţi au apărut doi 
oameni  surprinzători: unul impunător, înveşmântat cu o 
îmbrăcăminte de un roşu aprins, înarmat cu o sabie şi pistoale 
lungi şi aproape de el un flăcăiandru îmbrăcat ca matelot, ţinând 
şi el un pistol în fiecare mână şi purtând la şold o sabie grea de 
abordaj. 

Mai repede decât s-ar crede, au bubuit patru focuri de pistol, si 
Morgan, căci acesta era, însoţit de credinciosul Klas, căruia nu i-a 
recomandat zadarnic să ochească şi să tragă asupra şefilor 
chinezi. Cele patru lovituri au pornit şi patru ofiţeri, cei care 
conduceau şi întărâtau pe soldaţi, au căzut cu craniile zdrobite. 
Imediat s-a răspândit confuzia în rândul trupei lipsită de 
comandanţi. A urmat o şovăire. Morgan nu a ezitat să pătrundă 
în gloata mercenarilor demoralizati şi nimic nu i-a rezistat eroicii 
sale furii. 

Francezii şi-au recăpătat îndată speranţa şi au făcut un efort 
suprem. Morgan le-a strigat: 

— Urmati-má! 

S-a angajat o luptă îngrozitoare cu arme albe, cu o asemenea 
îndârjire şi voinţă de a învinge, încât chinezii s-au salvat în 
derută prin grădină, scoțând strigăte puternice şi aruncându-se 
ca nişte broaste în canal. 

Singur, bătrânul Jamontier rămăsese lângă fiica sa, pe care 
continua s-o protejeze cât putea mai bine, în ciuda rănii sale. 
Klas, căruia Morgan îi dăduse ordin să se ţină în ariergardă, a 
auzit deodată un strigăt pătrunzător. El s-a întors si a observat 
un chinez care ochea cu un pistol pe Antoinette. Galbenul era 
gata să apese pe trăgaci, când Klas a sărit asupra lui. Nu a avut 
vreme să se servească de armele sale, însă cu iuteala trăsnetului 
l-a prins de coadă pe ceresc si cu o lovitură violentă l-a aruncat 
la pământ. Inainte ca chinezul să înţeleagă ce se petrecea, Klas i- 
a smuls arma şi i-a zdrobit craniul cu împuşcătura propriului să 
pistol. 

S-a auzit vocea sonoră a lui Morgan: 

— Repede, repede, urmati-má! Cu toţii la jonca ce-i amarată la 
ţărmul canalului! Să ne grăbim, sau vom fi curând zdrobiţi de 
numărul lor! 

La această chemare, Klas i-a luat cu sine pe Jamontier şi pe 

fiica acestuia. Au străbătut repede grădina. Chinezii fugeau cât 
puteau în toate direcţiile, în prada unei panici de nespus. 

Morgan se simţea acum stăpân pe situaţie. Urmat de membrii 
ambasadei, de Klas şi de Fo Hi, care nu-i părăsise în acest 
tumult, au ajuns repede la jonca de pe canal. Când s-au urcat cu 
toţii, a dat ordin să se vâslească cu întreaga puterea şi francezii 
s-au grăbit să execute porunca extraordinarului bărbat, pe care 
aproape că-l socoteau un trimis al Cerului ca să-i scape de 
chinezi. 

Insă nu credeau încă în eliberarea lor. Erau mereu în imperiul 
chinez şi nu vedeau nici un mijloc de a ieşi din el. Dar Morgan 
ştia mai multe. 

Printr-o întâmplare fericită, canalul pe care cobora jonca era 
chiar acela căruia Morgan îi smulsese grilajul de la revărsarea în 
fluviu. 

Se vâslea cu disperare, simțindu-se instinctiv cá acest om 
ciudat îmbrăcat în roşu avea într-adevăr puterea să-i salveze. 

Se auzeau urletele furioase ale chinezilor, care revenindu-şi, 
se apropiau. Căci în sfârşit, au înţeles manevra francezilor şi o 
mulţime de soldaţi au pornit în urmărirea joncii. Insă aceasta 
luase un avans şi strigătele duşmanilor erau încă destul de 
îndepărtate. 

In sfârşit, ambarcatia a ajuns sub bolta zidului oraşului. Cu o 
voce puternică, Morgan i-a chemat pe piraţii ce aşteptau în barca 
lor. 

— Toată lumea în salupá! a comandat Morgan. Ea ne va 
conduce pe toţi pe corabia mea, la ancoră pe Fluviul Albastru! 

Francezii nu mai ştiau ce-i cu ei. Credeau că visează. Au urmat 
maşinal îndrumările hotărâtului căpitan. 

Morgan purta în braţe pe fiica ambasadorului, în timp ce Klas îl 
susţinea pe tatăl ei, mai mult sleit de emoție decât de rana lui. 

S-a stârnit un imens entuziasm când piraţii l-au întâmpinat pe 
şeful lor, care se reîntorcea atât de repede şi cu un succes atât 
de nesperat din temerara lui expediţie. 

In mai puţin de jumătate de oră după aceea, prizonierii 
viceregelui din Nankin se găseau la bordul corăbiei negre. Fo Hi 
era printre ei. Morgan o luase sub protecţia sa. In afară de faptul 
că-i apăra pe cei slabi şi îi scăpa pe oprimati, Morgan nu uita cá 
în mare parte datorită concursului acestei fete putuse să ducă cu 
bine până la capăt indrázneata lui acţiune. 

Viteazul Jamontier nu înceta să-l admire cu recunoştinţă pe 
salvatorul său şi cel al îndrăgitei sale fiice, şi în acelaşi timp, al 


36 


întregii ambasade. 

— Eşti o inimă nobilă şi generoasă, i-a spus el. Noi îţi datorăm 
cu toţii viaţa. Însă cine eşti? Îmi spui numele salvatorului nostru? 
Ce corabie este aceasta şi cum a putut pătrunde până în ţara pe 
care fiii cerului o ţin atât de straşnic închisă străinilor. 

— Această corabie vă va conduce acolo de unde aţi venit, la 
reşedinţa voastră din Pondichery, domnule Jamontier, a răspuns 
Morgan nu fără mândrie. Şi dacă ţineţi absolut să aflaţi cine va 
eliberat, eu mă numesc Philippe Morgan, regele mării. 

Cuprins 


O solie la strâmtoare; use dents erre ae catia tea res ee ial aaa 3 
Perfidie chiniezeéasCa..... iae desea a re ooa erben a exa xa a 9 
O lovitură indemanalita. oes ppt eeepc cae Ra e o e LEE a 15 
Pe o cale primejdioasă. REC ala ala i aa a a Dc ai ala 20 
ASedidtllz aaa St dote ars cirese ase roate aie nara: ba Cala os Be cet Gata lei Bă Bet ta dieta 26 
ÎN NEIL LEONE LE eter it cec oile Beata asi ri aa ei ae o da 31 
CUI INS: sti Pacala ste Ganca e ai ee oil tu odaia alt a ua 38 

BRATUL ÎNARMAT AL MILENARULUI 

IMPERIU CERESC, LĂCAŞUL INVEN- 

TATORILOR PRAFULUI DE PUȘCĂ SI 
AL BUSOLEI 


